Page:Ludus Coventriae (1841).djvu/420

 Hefne and erthe wold thynke this the best, now, In as myche as sche bare you, God, in youre mythtis.

Hic vadit anima in corpus Mariæ.

Dominus. Go thanne, blyssid soule, to that body ageyn:  Arys now, my dowe, my nehebour, and my swete frende, Tabernacle of joye, vessel of lyf, hefnely temple, to reyn,   Ye schal have the blysse wyth me moder that hath non ende; ffor as ye were clene in erthe of alle synnys greyn,   So schal ye reyne in hefne clennest in mend. Maria. A! endles worchepe be to you, Jhesu, relesere of peyn! I and alle erthe may blisse the, com of owre kend:            Lo! me redy with you for to wend. Dominus. Aboven hefnys, moder, assende than we, In endles blysse for to be. Michael. Hefne and erthe now injoye may ye,            ffor God throw Mary is mad mannys frend. Et hic assendent in cœlum cantantibus organis, Assumpta es Maria in cœlum!

Dominus. Yow to worchepe, moder, it likyth the hol Trinyté, Wherfore I crowne you here in this kyndam of glorye: Of alle my chosyn thus schul ye clepyd be, Qwen of Hefne and Moder of Mercy! Michael. Now blissid be youre namys we cry! ffor this holy assumpcyon alle hefne makyth melody. Deo gracias.